“Mandela steeds kritiek maar verbeter”Nelson Mandela Oud.pres. Nelson Mandela se toestand is steeds kritiek maar verbeter geleidelik. Mac Maharaj, die woordvoerder van die presidensie, het Vrydag gesê Mandela se toestand is onveranderd sedert die presidensie se laaste verklaring oor Mandela se gesondheid uitgereik is. “Mandela se mediese span het ook beklemtoon dat hoewel sy gesondheid geleidelik verbeter, hy nog steeds in ‘n kritieke toestand is,” het Maharaj op 11 Augustus gesê. Mandela is al 77 dae in die Medi-Clinic Harthospitaal in Pretoria. Hy is op 8 Junie daar opgeneem vir ŉ herhalende longkwaal.